English: If I can say, we've been on recess for three weeks, so I think I've got one a week to raise with the business manager, if I can just about do that. First of all, can I ask for a debate in Government time on what we've just been discussing in questions, which is around the condition of the NHS at the moment in Wales, accepting there are a lot of winter pressures there? But my particular concern is to explore some of the issues around GP recruitment and retention, because there are serious problems now in many GP surgeries throughout the region I represent - the latest example being Abersoch losing a GP, and patients there being allocated to Botwnnog, which on a map doesn't look very far, but it can actually take an hour and 50 minutes by bus, incredibly, just to do those few miles. This is a real problem. I do agree with some of the comments that have been made earlier that the lack of thoroughly reliable and standardised access to GP primary services throughout Wales is driving more people to go to A&E and is putting more pressure on that. So, I think a debate rather than a statement would be good in Government time, so that we can explore some of these issues and challenge Government, as we need to do, on training, and on the lack, as we've seen in the figures that have come out in the last couple of days, of Welsh domiciled medical students accessing our own training facilities here in Wales. And, of course, Plaid Cymru will make the argument for a third training facility in north Wales at that time. The second thing I'd like to ask from the business manager relates to her own Government responsibilities as well, which of course, is broadband. As she will know, the current programme - well, it's no longer the current programme - came to an end at the end of the year, and I did have a bet with myself how long it would be before I got the first letter saying, 'We were promised by the end of 2017 and it hasn't happened', and it came over the weekend. And I think that will be the first of many, and I'm sure she accepts that it will be the first of many. So, I think an updated oral statement is what I would like to ask for from her about what has been achieved under the previous scheme by the end of 2017 - how much did Openreach actually achieve and do in accordance with what they set out to do? Anecdotally, I've got many examples of where they haven't delivered, but I'd like to know the facts from her. She mentioned, in correspondence with me in the past, that there would be financial penalties if they hadn't delivered, so I'd like to explore that with her, and, of course, she's stated an £80 million new fund, which she says is open to innovative solutions as well, and I'd like to understand how that can be applied to those communities in my region that have not been high-speed broadband enabled over the last couple of years. So, an oral statement would be very welcome from the business manager with her Cabinet Secretary policy hat on. And the final update I'd like to request from the Government is one from the Cabinet Secretary for rural affairs on where we are with circus and wild animals here in Wales. We've had a proposal for the licensing of wild animals in circuses and other animal exhibits. I do draw a differential myself between wild animals and circuses and occasional animal exhibitions and exhibits that you do see in rural Wales. And, of course, the Westminster Government and Michael Gove are talking once again about banning wild animals in circuses. I wouldn't want Wales to become a haven of circuses that happen to have wild animals, performing wild animals - you know, not ones that are generally domiciled and domesticated in that sense. So, perhaps this is an opportunity for the Government to be more forceful in its approach, and again, an update from the Cabinet Secretary, by means of a statement, would be, I think welcomed by many Members in the Chamber.
Welsh: Os caf i ddweud, buom ar wyliau am dair wythnos, felly rwy'n credu bod gen i un cwestiwn am bob wythnos i ofyn i'r rheolwr busnes, os caf i wneud hynny. Yn gyntaf, a gaf i ofyn am ddadl yn amser y Llywodraeth ynglŷn â'r hyn yr ydym ni newydd ei drafod yn ystod y cwestiynau, sy'n ymwneud â chyflwr y GIG ar hyn o bryd yng Nghymru, gan gydnabod bod llawer o bwysau ar y gwasanaeth yn ystod y gaeaf? Ond fy mhryder penodol i yw archwilio rhai o'r problemau sy'n ymwneud â recriwtio a chadw meddygon teulu, oherwydd mae problemau difrifol erbyn hyn mewn nifer o feddygfeydd teulu ledled y rhanbarth yr wyf i'n ei chynrychioli - yr enghraifft ddiweddaraf yw Abersoch yn colli meddyg teulu, a'r cleifion yno yn cael eu hailgyfeirio i Fotwnnog. Ar y map, nid yw'n edrych yn bell iawn, ond gall mewn gwirionedd gymryd awr a 50 munud ar y bws, yn rhyfeddol, dim ond i deithio'r ychydig filltiroedd hynny. Mae hon yn broblem wirioneddol. Rwy'n cytuno â rhai o'r sylwadau a wnaed yn gynharach, bod diffyg argaeledd gwasanaethau sylfaenol meddygon teulu hollol ddibynadwy a safonedig ledled Cymru yn annog mwy o bobl i fynd i'r adran damweiniau ac achosion brys ac yn rhoi mwy o bwysau ar honno. Felly, rwy'n credu y byddai dadl yn hytrach na datganiad yn dda yn amser y Llywodraeth, fel y gallwn ni archwilio rhai o'r materion hyn, a herio'r Llywodraeth, fel y mae angen inni ei wneud, ynglŷn â hyfforddiant, ac, fel yr ydym ni wedi gweld yn y ffigurau a ryddhawyd yn ystod y diwrnodau diwethaf, ar y diffyg myfyrwyr meddygol sy'n hanu o Gymru sy'n astudio yn ein cyfleusterau hyfforddi ein hunain yma yng Nghymru. Ac, wrth gwrs, bydd Plaid Cymru yn dadlau dros yr achos am drydydd cyfleuster hyfforddi yn y gogledd ar yr un pryd. Mae'r ail beth yr hoffwn i ofyn amdano oddi wrth y rheolwr busnes yn ymwneud â chyfrifoldebau ei Llywodraeth ei hun hefyd, sef wrth gwrs, band eang. Fel y bydd hi'n gwybod, daeth ei rhaglen bresennol - wel, nid yw hi bellach yw'r rhaglen bresennol - i ben ar ddiwedd y flwyddyn, ac fe wnes i fet gyda fy hun ynghylch pa mor hir fyddai hi cyn y byddwn i'n cael y llythyr cyntaf sy'n dweud, 'Addawyd inni erbyn diwedd 2017, ac nid yw hynny wedi digwydd', a daeth y llythyr hwn yn ystod y penwythnos. Ac rwy'n credu mai'r llythyr hwnnw fydd y cyntaf ymysg nifer, ac rwy'n siŵr ei bod hi'n derbyn mai hwnnw fydd y cyntaf ymysg nifer. Felly, rwy'n credu yr hoffwn i ofyn am ddatganiad llafar wedi'i ddiweddaru ganddi am yr hyn a gyflawnwyd yn rhan o'r cynllun blaenorol erbyn diwedd 2017 - faint oedd Openreach mewn gwirionedd wedi'i gyflawni a'i wneud, yn unol â'r hyn yr oedden nhw'n bwriadu ei wneud? Mae gen i nifer o enghreifftiau answyddogol o amcanion nad ydyn nhw wedi'u cyflawni, ond hoffwn i glywed y ffeithiau ganddi. Soniodd hi, mewn gohebiaeth â mi yn y gorffennol, y byddai cosbau ariannol os nad oedden nhw wedi cyflawni'r gwaith, felly hoffwn i archwilio hynny gyda hi, ac, wrth gwrs, mae hi wedi cyhoeddi cronfa newydd gwerth £80 miliwn, y mae hi'n dweud sydd yn agored i atebion arloesol hefyd, a hoffwn ddeall sut y mae hynny'n berthnasol i'r cymunedau hynny yn fy rhanbarth nad ydyn nhw wedi gallu defnyddio band eang cyflym yn ystod yr ychydig flynyddoedd diwethaf. Felly, byddwn i'n croesawu'n fawr ddatganiad llafar gan y rheolwr busnes yn rhinwedd ei swyddogaeth yn Ysgrifennydd Polisi'r Cabinet. A'r diweddariad olaf yr hoffwn i ofyn amdano gan y Llywodraeth, yw un gan Ysgrifennydd y Cabinet dros faterion gwledig ynglŷn â ble'r ydym ni arni o ran syrcasau ac anifeiliaid gwyllt yma yng Nghymru. Rydym ni wedi cael cynnig ynglŷn â thrwyddedu anifeiliaid gwyllt mewn syrcasau ac arddangosfeydd anifeiliaid eraill. Rwyf i fy hun yn gwahaniaethu rhwng anifeiliaid gwyllt a syrcasau ac arddangosfeydd anifeiliaid achlysurol, sydd i'w cael yng Nghymru wledig. Ac, wrth gwrs, mae Llywodraeth San Steffan a Michael Gove yn sôn unwaith eto am wahardd anifeiliaid gwyllt mewn syrcasau. Ni fyddwn i eisiau gweld Cymru yn datblygu i fod yn hafan o syrcasau sy'n digwydd bod yn cynnwys anifeiliaid gwyllt, anifeiliaid gwyllt sy'n perfformio - wyddoch chi, nid y rhai sy'n gyffredinol yn hanu o Gymru ac yn ddomestig, yn yr ystyr hwnnw. Felly, efallai fod hyn yn gyfle i'r Llywodraeth fod yn fwy grymus yn ei hymagwedd, ac unwaith eto, rwy'n credu y byddai'r syniad o gael yr wybodaeth ddiweddaraf gan Ysgrifennydd y Cabinet, drwy gyfrwng datganiad, yn cael ei groesawu gan nifer o Aelodau yn y Siambr.